चिकित्सा मंत्री की फोटो के आगे बर्तन, तालियां बजा प्रदर्शन किया
चित्तौड़गढ़ |अभा विद्यार्थी परिषद के प्रकल्प सीएसवीपी द्वारा रविवार को जीएनएम ट्रेनिंग सेंटर को राजकीय मान्यता दिलाने को लेकर चिकित्सा मंत्री कालीचरण सर्राफ के फोटो के आगे तालियां बजाकर, बर्तन बजाकर उन्हें नींद से जागने का आग्रह किया।
सीएसवीपी के राहुल बगेल ने बताया कि जीएनएम ट्रेनिंग सेंटर को राजकीय मान्यता दिलाने के लिए स्थानीय ट्रेनिंग सेंटर में फोटो के सामने बर्तन बजाकर शिक्षा मंत्री से नींद से जागने का प्रयास किया। सीएसवीपी के रमेश मेनारिया ने बताया कि इसके साथ ही छात्र-छात्रओं ने विधायक चन्द्रभानसिंह को ज्ञापन देकर ट्रेनिंग सेंटर को मान्यता दिलाने के लिए आग्रह किया। जिस पर विधायक ने छात्रों को आश्वासित किया कि वह विधानसभा में ट्रेनिंग सेंटर को राजकीय करने के लिए विधानसभा सत्र के दौरान मुद्दा उठाएंगे। इस दौरान सुनील, प्रेम, मनोज, नवीन, विश्वराज, मुकेश, अतुल, अभिषेक, विनोद, लक्षमणसिंह, अंकित, मुकेश आदि उपस्थित थे।
आजसांकेतिक धरना आज से : सद्दामखान ने बताया कि सीएसवीपी कार्यकर्ताओं द्वारा जीएनएम ट्रेनिंग सेंटर को राजकीय मान्यता दिलाने को लेकर चलाए जा रहे अभियान को और अधिक प्रभावी बनाने के लिए छात्रों द्वारा सोमवार से सांकेतिक धरना दिया जाएगा।
hin_Deva hin_Deva hin_Deva hin_Deva